
Tee ehitusloa andmine (Saksa-Soome kalmistu // Jõesuu tänav L4) 

1. ASJAOLUD JA MENETLUSE KÄIK

21.07.2020 läbivaatamiseks laekus Saksa-Soome kalmistu // Jõesuu tänav L4 avalikult avalikkusele ligipääsetava kõnnitee rajamiseks tee ehitusloa taotlus koos tee ehitusprojektiga, töö nr "20200602_PP_v02_Saksa-kalmistu-konnitee", projekteerija LLAKI LOGISTIKA OÜ  (linnavalitsuse dokumendiregistris nr 6771/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (linnavalitsuse dokumendiregistri nr 6771/1-16).
Projekteeritav kõnnitee on ette nähtud Saksa Johannesse koguduse ja Soome koguduse surnuaedade maa-ala detailplaneeringuga, mis on 07.04.2005 kehtestatud Narva Linnavolikogu otsusega nr  58/53. Detailplaneeringu koostaja on Hendrikson & Ko, töö nr 428/03.
Arhitektuuri- ja Linnaplaneerimise Amet on seisukohal, et kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega.
Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist kõnniteega) ning seetõttu eelhinnangut vastavalt KeHJS  § 6 lg 23 ei anta.
29.07.2020 kõik kaasatud isikud kooskõlastasid tee ehitusprojekti.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
3. OTSUS

3.1  Anda  tee ehitusluba  Saksa-Soome kalmistu // Jõesuu tänav L4  avalikkusele          ligipääsetava kõnnitee rajamiseks vastavalt tee ehitusprojektile, töö nr "20200602_PP_v03_Saksa-kalmistu-konnitee", projekteerija LLAKI LOGISTIKA OÜ.
3.2. Jätta algatamata kõnnitee rajamise keskkonnamõju hindamist.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

